**Ministru kabineta rīkojuma projektu**

**„Par nekustamā īpašuma saglabāšanu valsts īpašumā un nodošanu**

**Aizsardzības ministrijas valdījumā”,**

**“Grozījums Ministru kabineta 1996. gada 22. maija rīkojumā Nr. 187**

**“Par valsts nekustamā īpašuma objektu nodošanu Aizsardzības ministrijas valdījumā””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2014. gada 20. maija sēdes protokollēmums (prot. Nr. 29, 35. § 2. punkts).Zemesgrāmatu likuma 1. pants.Likuma “Par valsts un pašvaldību zemes īpašuma tiesībām un no nostiprināšanu zemesgrāmatās” 8. panta sestā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zemesgrāmatu likuma 1. pantā ir noteikts, ka nekustamā īpašuma ierakstīšana zemesgrāmatā ir obligāta. Saskaņā ar Ministru kabineta 2014. gada 20. maija sēdes protokollēmumu (prot. Nr. 29, 35. § 2. punkts) Aizsardzības ministrijai līdz 2019. gada 31. decembrim ir jānodrošina īpašuma tiesību nostiprināšanu zemesgrāmatā uz visām tās valdījumā esošajām zemes vienībām un zemesgrāmatā ierakstāmām būvēm.Aizsardzības ministrijas izstrādātais Ministru kabineta rīkojuma projekts „Par nekustamā īpašuma saglabāšanu valsts īpašumā un nodošanu Aizsardzības ministrijas valdījumā” (turpmāk – rīkojuma projekts) paredz saglabāt valsts īpašumā un nodot Aizsardzības ministrijas valdījumā nekustamo īpašumu Vasarnīcu ielā 90, Ventspilī, nekustamā īpašuma kadastra Nr. 2700 009 0619, un ierakstīt to zemesgrāmatā uz valsts vārda Aizsardzības ministrijas personā. Nekustamais īpašums Vasarnīcu ielā 90, Ventspilī sastāv no zemes vienības 1,0105 ha platībā ar kadastra apzīmējumu 2700 009 0619 un ēkas ar kadastra apzīmējumu 2700 009 0619 001.Zemes vienība ar kadastra apzīmējumu 2700 009 0619  saskaņā ar Nekustamā īpašuma valsts kadastra informācijas sistēmas datiem ir valstij piekritīga zeme.Valsts zemes dienesta Kurzemes reģionālas nodaļas rīcībā nav informācijas par zemes vienības ar kadastra apzīmējumu 2700 009 0619 piederību līdz 1940. gada 21. jūlijam, zemes vienības adresi vai nosaukumu līdz 1940. gada 21. jūlijam. Likumisko, līgumisko vai testamentāro mantinieku pieprasījumi zemes īpašuma tiesību atjaunošanai vai kompensācijas saņemšanai likumā “Par zemes reformu Latvijas Republikas lauku apvidos” un likumā “Par zemes privatizāciju lauku apvidos” noteiktajos termiņos par zemes vienību ar kadastra apzīmējumu 2700 009 0619 nodaļā nav saņemti (Valsts zemes dienesta Kurzemes reģionālās nodaļas 2016. gada 23. novembra vēstule Nr. 9-01/590349-1/1).Latvijas Nacionālais arhīvs nevar noteikt nekustamā īpašuma piederību 1940. gadā pēc tagadējās adreses un kadastra numura (Latvijas nacionālā arhīva 2016. gada 27. decembra vēstule Nr. LVVA-6.2.1./5/20561).Uz zemes vienības atrodas ēka ar kadastra apzīmējumu 2700 009 0619 001, bijušās PSRS armijas būve, kas ar Ministru kabineta 1996. gada 22. maija rīkojuma Nr. 187 “Par valsts nekustamā īpašuma objektu nodošanu Aizsardzības ministrijas valdījumā” pielikuma 11. punktu – novērošanas postenis Ventspils, Vasarnīcu iela – ir saglabāta valsts īpašumā un nodota Aizsardzības ministrijas valdījumā. Zemes vienība un ēka atrodas Valsts aizsardzības militāro objektu un iepirkumu centra bilancē.Zemes vienība saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmās daļas 1. punktu ir piekritīga valstij un ierakstāma zemesgrāmatā uz valsts vārda.Ievērojot iepriekš minēto un pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta sesto daļu, Aizsardzības ministrija ir izstrādājusi rīkojuma projektu.Lai vienā tiesību aktā juridiski korekti un precīzi norādītu nekustamā īpašuma sastāvu, adresi, ēkas nosaukumu, rīkojuma projektā ir iekļauta arī būves saglabāšana valsts īpašumā un nodošana Aizsardzības ministrijas valdījumā un sagatavots atsevišķs Ministru kabineta rīkojuma projekts “Grozījums Ministru kabineta rīkojuma 1996. gada 22. maija rīkojumā Nr. 187 “Par valsts nekustamā īpašuma objektu nodošanu Aizsardzības ministrijas valdījumā””, kas paredz svītrot Ministru kabineta rīkojuma 1996. gada 22. maija rīkojuma Nr. 187 “Par valsts nekustamā īpašuma objektu nodošanu Aizsardzības ministrijas valdījumā rīkojuma pielikuma 11. punktu - novērošanas postenis Ventspils, Vasarnīcu iela.Saskaņā ar Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 26. punktu par abiem saistītajiem tiesību aktu projektiem ir sagatavota viena apvienota anotācija. Abi Aizsardzības ministrijas sagatavotie Ministru kabineta rīkojuma projekti saskaņošanas un izskatīšanas Ministru kabinetā procesā ir skatāmi vienlaikus.Pēc ēkas un zemes vienības ierakstīšanas zemesgrāmatā, Aizsardzības ministrija, ņemot vērā vienošanos ar Ventspils pilsētas domi un atbilstoši Ventspils pilsētas domes 2016. gada 26. augusta lēmumam Nr. 122 “Par valstij piekrītošā nekustamā īpašuma Vasarnīcu ielā 90, Ventspilī pārņemšanu Ventspils pilsētas pašvaldības īpašumā bez atlīdzības”, gatavos Ministru kabineta rīkojuma projektu “Par valsts nekustamā īpašuma Vasarnīcu ielā 90, Ventspilī nodošanu Ventspils pilsētas pašvaldības īpašumā”. |
| 3. | Projekta izstrādē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2017. gads | Turpmākie trīs gadi (*euro*) |
| 2018. | 2019. | 2020. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | 0 |
| 3.1. valsts pamatbudžets | 0 |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 |
| 5. Precizēta finansiālā ietekme: | X | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekti šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus, kas saistīti ar nekustamā īpašuma ierakstīšanu zemesgrāmatā, segs Valsts aizsardzības militāro objektu un iepirkumu centrs piešķirto valsts budžeta līdzekļu ietvaros. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekti šo jomu neskar |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē [www.vestnesis.lv](http://www.vestnesis.lv). |

Anotācijas II, IV, V un VI sadaļa – projekti šīs jomas neskar.

Aizsardzības ministrs R. Bergmanis

Aizsardzības ministrijas valsts sekretārs J. Garisons

Grizāne 67300223

Sarmite.Grizane@vamoic.gov.lv

Buda 67335031

Inara.Buda@mod.gov.lv